
SKELBIMŲ PUBLIKAVIMO SPAUDOJE PASLAUGŲ 
TECHNINĖ SPECIFIKACIJA

1. PERKAMŲ PASLAUGŲ POBŪDIS

	1.1. Perkamos skelbimų publikavimo spaudoje paslaugos, reikalingos VĮ Turto banko veiklai efektyviai organizuoti.
	1.2. Nacionalinės reikšmės popieriniuose leidiniuose preliminariai planuojama užsakyti iki 45 procentų pradinės sutarties vertės reikalingų skelbimų publikavimo paslaugų.
1.3. Regioninės reikšmės popieriniuose leidiniuose preliminariai planuojama užsakyti iki 55 procentų pradinės sutarties vertės reikalingų skelbimų publikavimo paslaugų.
1.4.  Skelbimų publikavimo spaudoje paslaugų teikimo laikotarpis 24 mėn. 
1.5. Skelbimų publikavimo spaudoje paslaugos bus perkamos pagal faktinį poreikį.
1.6. VĮ Turto banko (toliau tekste - Užsakovas) darbuotojai, atsakingi už sutarties vykdymą, pateikia užsakymą vykdytojui elektroniniu paštu, nurodydami šią informaciją: skelbimo tekstas, leidinio, kuriame turi būti išspausdintas skelbimas, pavadinimas, skelbimo paskelbimo terminas, techniniai parametrai (skelbimo spalva, rėmelis ir pan.), kita svarbi informacija.
1.7. Vykdytojas nedelsiant patvirtina užsakymo gavimą tuo pačiu būdu, kokiu buvo pateiktas užsakymas.
1.8. Skelbimų publikavimo spaudoje paslaugoms keliami reikalavimai:
1.8.1. Vykdytojas parengia skelbimo maketą. Skelbimas turi būti įrėmintas ir sumaketuotas kokybiškai, nepaliekant tuščios vietos ir maksimaliai išnaudojant visą skelbimo plotą;
1.8.2. skelbimas turi būti išspausdintas laiku ir užsakytame leidinyje.
1.8.3. užsakytame leidinyje išspausdintas skelbimas turi tiksliai atitikti paskutinę suderintą skelbimo užsakymo redakciją.
1.8.4. Skelbimai nacionalinės reikšmės popieriniuose leidiniuose publikuojami darbo dienomis. Skelbimai nacionalinės reikšmės leidiniuose gali būti publikuojami šeštadieniais, jeigu nesikeičia spausdinimo įkainiai. Skelbimai regioninės reikšmės popieriniuose leidiniuose publikuojami šeštadieniais. Skelbimai regioninės reikšmės leidiniuose gali būti publikuojami darbo dienomis, jeigu leidinys išleidžiamas tik darbo dienomis ir/arba jeigu nesikeičia spausdinimo įkainiai. 
1.8.5. Skelbimai publikuojami lietuvių kalba.
1.8.6. Skelbimai publikuojami klasifikuotų ar reklaminių puslapių skiltyse arba kitoje su Užsakovu  sutartoje leidinio vietoje. Skelbimai gali būti spalvoti arba nespalvoti, priklausomai nuo leidinio reikalavimų. Jeigu skelbimo spalva įtakoja skelbimo kainą, renkamasis pigesnis nespalvotas skelbimas. Jeigu skelbimo spalva neįtakoja skelbimo kainos, pasirenkamas spalvotas skelbimas. 
1.8.7. Vykdytojas privalo garantuoti gautų užsakymų konfidencialumą ir saugumą, t. y. su užsakymo vykdymu susijusi dokumentacija ar žodinė informacija turi būti apsaugota nuo patekimo tretiesiems asmenims.
1.8.8. Vykdytojas privalo atlikti užsakymą per 2 (dvi) darbo dienas nacionalinės reikšmės leidiniuose, per 3 (tris) darbo dienas nuo Užsakymo gavimo dienos regioninės reikšmės leidiniuose arba  iš anksto per šalių suderintą terminą.   
[bookmark: _Hlk51590010]1.8.9. Vykdytojas informaciją apie suteiktas paslaugas užsakovui pateikia ne vėliau per 3 (tris) darbo dienas nuo skelbimų publikavimo spaudoje dienos, atsiunčiant Užsakovui elektroniniu paštu skelbimų publikavimo faktą patvirtinančias kopijas. Atskirais atvejais (pvz. skelbiant spaudoje skelbimus apie įmonių likvidavimą) vykdytojas privalo neatlygintinai pateikti užsakovui laikraščių, kuriuose buvo išspausdintas skelbimas, originalus. 
1.9. Užsakovas paslaugų teikimo laikotarpiu planuoja užsakyti iki 120 000 kv. cm skelbimų, neviršijant pradinės sutarties vertės.
1.10. Teikdamas paslaugas tiekėjas turi sunaudoti kaip įmanoma mažiau gamtos išteklių bei po paslaugų suteikimo spausdinti leidiniai, t. y. virtę atliekomis, turi būti tinkami pakartotinai naudoti ar perdirbti.
1.11. Taip pat visi Sutarties pasirašymo ir vykdymo metu dokumentai pateikiami elektronine forma – tiesiogiai suformuoti elektroninėmis priemonėmis ar skaitmeninės originalo kopijos. Vykdydamos Sutartį Šalys susitaria laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Užsakovui turi būti pateikti tik elektroniniu formatu, Paslaugų perdavimo–priėmimo aktai turi būti pasirašomi el. parašu. Išimtiniais atvejais su Sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos apsaugos ministro 2011 m. birželio 28 d. įsakymu Nr. D1-508 (aktuali redakcija) 4.4.4.1 p. ir 4.4.4.5. p. reikalavimus.
[bookmark: part_9aa59a7257674d0787143ca9829c91b0][bookmark: part_7f78ada6d39f4f8c9d7990a872e27034][bookmark: part_b825c8953469487caca6ea7f511f8478][bookmark: part_c24dd8876f1d46429a21099c9a36cdca]
[bookmark: part_bc692ef2e7914db3941bfcdcbe48f518][bookmark: part_0a2373422dfd4d59b8abd1db05caf411]
